Oscar-skietery: Staat gaan borg teenstaanKenny Oldwage, Oscar Pistorius se prokureur, by die Boschkop-polisiestasie. Foto: Sapa Oscar Pistorius sal na verwagting om 14:00 in die Pretoriase landdroshof verskyn om vir borg aansoek te doen ná ŉ skietvoorval vroeër vandag by sy huis. Die staat het egter laat weet hulle gaan sy borg teenstaan. Oscar (26) het Donderdagoggend glo per ongeluk sy jaarlange vriendin, die model Reeva Steenkamp (30), geskiet, nadat hy haar glo as ŉ inbreker aangesien het. Die voorval het omstreeks 04:00 in sy huis in die Silver Woods-veiligheidskompleks in Silver Lakes, Pretoria, plaasgevind. Oscar is na die skietery in hegtenis geneem en na die Boschkop-polisiestasie geneem. Vandaar is hy na die Mamelodi-dagkliniek waar bloedmonsters geneem is voor hy hof toe is. Brigadier Denise Beukes, ŉ polisiewoordvoerder, het gesê Oscar gee sy volle samewerking. Sy sê voorts die polisie kan nie in die stadium al hul redes bekend maak hoekom hulle sy borgaansoek gaan teenstaan nie. “Ons kan wel bevestig daar was voorheen gevalle van huishoudelike geweld by sy huis en dit alles vorm deel die ondersoek,” het sy gesê. Sy sê daar was geen teken van geforseerde toegang tot Oscar se perseel nie en gerugte dat sy geskiet is nadat sy as ‘n inbreker aangesien is, kom nié van die polisie af nie. Die polisie se forensiese eenheid is besig om die toneel te fynkam. Sien ook: Oscar-skietery: “Oscar erg geskok” sê pa Oscar-skietvoorval: Medelye stroom in vir meisie Oscar Pistorius skiet glo meisie